Γεωγράφος

Για τον ομώνυμο αστεροειδή, δείτε 1620 Γεωγράφος.

μικρογραφία| Ο Γεωγράφος (1668-69) από τον Γιοχάνες Βερμέερ
Ένας γεωγράφος είναι επιστήμονας του οποίου ο τομέας μελέτης είναι η γεωγραφία, η μελέτη του φυσικού περιβάλλοντος της Γης και της ανθρώπινης κοινωνίας. Η λέξη «γεωγραφία» είναι μια μέση γαλλική λέξη που πιστεύεται ότι χρησιμοποιήθηκε για πρώτη φορά το 1540.

Αν και οι γεωγράφοι είναι ιστορικά γνωστοί ως άνθρωποι που φτιάχνουν χάρτες, η χαρτογράφηση είναι στην πραγματικότητα το πεδίο μελέτης της χαρτογραφίας, υποσύνολου της γεωγραφίας. Οι γεωγράφοι δεν μελετούν μόνο τις λεπτομέρειες του φυσικού περιβάλλοντος ή της ανθρώπινης κοινωνίας, αλλά μελετούν επίσης την αμοιβαία σχέση μεταξύ αυτών των δύο. Για παράδειγμα, μελετούν πώς το φυσικό περιβάλλον συμβάλλει στην ανθρώπινη κοινωνία και πώς η ανθρώπινη κοινωνία επηρεάζει το φυσικό περιβάλλον.

Συγκεκριμένα, οι φυσικοί γεωγράφοι μελετούν το φυσικό περιβάλλον ενώ οι ανθρωπογεωγράφοι μελετούν την ανθρώπινη κοινωνία. Οι σύγχρονοι γεωγράφοι είναι οι κύριοι χρήστες του GIS (Σύστημα Γεωγραφικών Πληροφοριών ), οι οποίοι απασχολούνται συχνά από τοπικές, πολιτειακές και ομοσπονδιακές κυβερνητικές υπηρεσίες, καθώς και στον ιδιωτικό τομέα από περιβαλλοντικές και μηχανικές εταιρείες.

Οι πίνακες του Γιοχάνες Βρεμέερ με τίτλο «Ο Γεωγράφος» και «Ο Αστρονόμος» θεωρούνται αμφότεροι ότι αντιπροσωπεύουν την αυξανόμενη επιρροή και την ανάδειξη της επιστημονικής έρευνας στην Ευρώπη κατά τη στιγμή της ζωγραφικής τους το 1668–69.

Ο γεωγράφος, ανά τον κόσμο, θεωρείται τόσο γεωεπιστήμονας, όσο και κοινωνικός επιστήμονας. Σπουδές στην Ελλάδα παρέχονται από τα δυο ανώτατα εκπαιδευτικά ιδρύματα (Α.Ε.Ι) Πανεπιστήμιο Αιγαίου και Χαροκόπειο Πανεπιστήμιο Αθηνών από τα τμήματα Γεωγραφίας αντίστοιχα. Η Γεωγραφία διδάσκεται και ως Θεματική Ενότητα στο Ελληνικό Ανοικτό Πανεπιστήμιο (σε επίπεδο προπτυχιακό οι ΕΠΟ12 και ΔΙΤ51 και σε επίπεδο μεταπτυχιακό η ΤΕΠ50 αφορά σε μεγάλο βαθμό την Πολιτισμική Γεωγραφία), ενώ μαθήματα Γεωγραφίας διδάσκονται σε κάποια ακαδημαϊκά τμήματα ανά την Ελλάδα.
 Τομείς μελέτης 
Υπάρχουν τρεις βασικοί τομείς σπουδών, οι οποίοι υποδιαιρούνται περαιτέρω:

 Φυσική γεωγραφία: συμπεριλαμβανομένης της γεωμορφολογίας, της υδρολογίας, της παγετολογίας, της βιογεωγραφίας, της κλιματολογίας, της μετεωρολογίας, της πεδιολογίας, της ωκεανογραφίας, της γεωδαισίας και της περιβαλλοντικής γεωγραφίας.
 Ανθρωπογεωγραφία: συμπεριλαμβανομένης της αστικής γεωγραφίας, της γεωγραφίας της υπαίθρου, της πολιτισμικής γεωγραφίας, της οικονομικής γεωγραφίας, της πολιτικής γεωγραφίας, της ιστορικής γεωγραφίας, της γεωγραφίας μάρκετινγκ, της γεωγραφίας υγείας, της κοινωνικής γεωγραφίας, κ.ά..

Η Εθνική Γεωγραφική Εταιρεία προσδιορίζει πέντε βασικά βασικά θέματα για τους γεωγράφους:

 τοποθεσία
 θέση
 αλληλεπίδραση ανθρώπου-περιβάλλοντος
 κίνηση
 περιοχές
Επίσης βασικές έννοιες για τους γεωγράφους είναι οι εξής: 
 Τόπος
 Τοπίο
 Χώρος
 Χρόνος
 Κλίμακα
 Αειφόρος ανάπτυξη

 Δείτε επίσης 
 Γεωγραφία
 Ανθρωπογεωγραφία
 Φυσική γεωγραφία
Geographers on Film

Παραπομπές

 Περαιτέρω ανάγνωση 
 Στίβεν Σίγκελ. Map Men: Transnational Lives and Deaths of Geographers in the Making of East Central Europe. Πανεπιστήμιο του Σικάγου, 2018.  

 Εξωτερικοί σύνδεσμοι 


Κατηγορία:Επιστημονικά επαγγέλματα
Κατηγορία:Επαγγέλματα κοινωνικών επιστημών